Թալինը եւ նրա շրջակայքի բնակավայրերը դարեր շարունակ ենթարկվել են օտար նվաճողների ասպատակություններին: Հովհաննես Կաթողիկոս Դրասխանակերտցին հաղորդում է. ՙԵկավ այդ ժամանակ Սուլեյման իշխանը` /արաբ կառավարիչ/ իշխելու Հայաստանի գործերին… Սրա օրոք տեղի ունեցավ Քաղենիի, Արենիի եւ գյուղաքաղաք Թալինի կոտորածը, որի ժամանակ սպանվեց 700 եւ գերեվարվեց 1200 հոգի: Ստեփանոս Տարոնցի Ասողիկ պատմիչը այս կոտորածներն անվանում է ՙԹալնա կոտորած՚ եւ նշում այդ իրադարձության մոտավոր ժամանակը — 776-775 թվականներ:1161-1162 թվականներին սելջուկ Ելտկուզ Ամիրան հանկարծակի հարձակվում է Թալինի, Աշնակի եւ Քաղենիի վրա, գրավում է դրանք, կոտորում եւ գերեվարում բնակիչներին: 1514 թվականին օսմանյան Սելիմ 2-րդը, վերադառնալով Պարսկստանի դեմ մղած պատերազմներից, մեծ կոտորածներ է սարքում Թալինում եւ նրա շրջակայքի գյուղերում: